
    OPĆINA BOGDANOVCI

          
       OPĆINSKO VIJEĆE

KLASA: 024-01/25-01/53                                                          
URBROJ: 2196-8-02-25-01
Bogdanovci, 21.10.2025. 
Na temelju članka 35. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19 i 144/20), članka 6. Zakona o plaćama u lokalnoj i područnoj (regionalnoj) samoupravi („Narodne novine“ broj: 28/10, 10/23), Odluke Vlade Republike Hrvatske o visini osnovice za obračun plaće državnih dužnosnika („Narodne novine“ broj 88/24) i članka 29. Statuta Općine Bogdanovci (''Službeni vjesnik Vukovarsko-srijemske županije'' br. 4/21, 21/22), Općinsko vijeće Općine Bogdanovci na 4. sjednici održanoj dana 21.10.2025. godine, na prijedlog općinskog načelnika donosi:
O D L U K U

o plaći i ostalim materijalnim pravima općinskog načelnika i zamjenika
 općinskog načelnika Općine Bogdanovci koji dužnost obavljaju

 bez zasnivanja radnog odnosa (volonterski)
Članak 1.
Ovom Odlukom uređuju se plaće i druga prava općinskog načelnika i zamjenika općinskog načelnika iz reda pripadnika rusinske nacionalne manjine Općine Bogdanovci (u nastavku: općinski dužnosnici) koji dužnost obavljaju bez zasnivanja radnog odnosa (volonterski), a koja nisu uređena Statutom i drugim općim aktima Općine Bogdanovci, odnosno Odlukom o plaći i ostalim materijalnim pravima općinskog načelnika i zamjenika općinskog načelnika Općine Bogdanovci.

Riječi i pojmovi koji imaju rodno značenje, korišteni u ovoj Odluci, odnose se jednako na muški i ženski rod, bez obzira jesu li korišteni u muškom ili ženskom rodu. 
Članak 2.
Općinski dužnosnici, u roku od 8 (osam) dana od stupanja na izabranu dužnost, odlučit će hoće li dužnosti na koje su izabrani obavljati profesionalno.

O svojoj odluci, iz stavka 1. ovoga članka, podnose  pisanu obavijest Jedinstvenom upravnom odjelu Općine Bogdanovci.

Općinski dužnosnici mogu promijeniti način obavljanja dužnosti tijekom mandata dostavom pisane obavijesti o promjeni načina obavljanja dužnosti, Jedinstvenom upravnom odjelu Općine Bogdanovci, a novi način obavljanja dužnosti započinje prvoga dana sljedećeg mjeseca nakon dostave te obavijesti.
Članak 3.

Naknada za rad općinskih dužnosnika, koji dužnost obavljaju bez zasnivanja radnog odnosa (volonterski), može iznositi najviše do 50% umnoška koeficijenta za obračun plaće odgovarajućeg nositelja dužnosti koji dužnost obavlja profesionalno i osnovice za obračun plaće.

Članak 4.
Dužnosnici koji dužnost obavljaju bez zasnivanja radnog odnosa imaju pravo na mjesečnu naknadu za rad.

Mjesečna naknada za rad Općinskog načelnika iz stavka 2. ovoga članka iznosi 30% od umnoška koeficijenta i osnovice za obračun plaće utvrđenog za Općinskog načelnika koji dužnost obavlja profesionalno. 

Mjesečna naknada za rad zamjenika Općinskog načelnika iz stavka 2. ovoga članka iznosi 30% od umnoška koeficijenta i osnovice za obračun plaće utvrđenog za zamjenika Općinskog načelnika  koji dužnost obavlja profesionalno. 

Članak 5.
Naknada za rad i plaća općinskih dužnosnika isplaćuju se do 15. dana u mjesecu za prethodni mjesec.

Rješenje o plaći odnosno rješenje o naknadi za općinske dužnosnike donosi i potpisuje pročelnik Jedinstvenog upravnog odjela.

Protiv rješenja iz stavka 2. ovoga članka ne može se izjaviti žalba ali se može pokrenuti upravni spor, u roku od 30 dana od dana dostave toga rješenja.

Članak 6.

Za vrijeme obavljanja dužnosti općinski dužnosnici, koji dužnost obavljaju bez zasnivanja radnog odnosa (volonterski), osim prava na naknadu za rad, imaju pravo na naknadu stvarnih troškova nastalih u svezi s obavljanjem dužnosti, a sukladno Odluci o plaći i ostalim materijalnim pravima općinskog načelnika i zamjenika općinskog načelnika Općine Bogdanovci.
Članak 7.
Ova Odluka stupa na snagu osmoga dana od dana objave u "Službenom vjesniku“ Vukovarsko-srijemske županije.
Predsjednica općinskog vijeća

                                                                                               Jelena Vinaj, mag.oec.   




                
 

